Morile de apă din Banat, promovate în Ungaria / "Să-i invităm pe vecinii maghiari să le descopere, dar și să învățăm din experiența lor cu privire la restaurarea și introducerea lor în circuitul turistic"
Asociația Acasă în Banat promovează morile de apă din Banatul Montan și cele din județul Timiș peste hotare, anunță Agenția de presă Rador, care citează Radio Timișoara.
Patrimoniul mulinologic al județelor Timiș și Caraș Severin va fi prezentat la Budapesta și Szeged.
Asociația Acasă în Banat și Institutul Cultural Român de la Budapesta vor vernisa expoziția "Morile Banatului. Patrimoniul mulinologic al județelor Timiș și Caraș Severin la Budapesta".
Expoziția va fi deschisă din data de 19 martie va avea și o componentă gastronomică. Participanții vor putea participa la o degustare de produse tradiționale din Banat, realizate din diferite tipuri de făină măcinată la moară.
"Specialitatea asociației noastre sunt morile, care au un potențial turistic extraordinar. În toată Europa ele sunt de mare interes pentru pasionații de istorie, etnografie și turism rural. Vrem să le prezentăm și dincolo de hotare, iar la Budapesta să-i invităm pe vecinii maghiari să le descopere, dar și să învățăm din experiența lor cu privire la restaurarea și introducerea lor în circuitul turistic", spune Radu Trifan, președintele Asociației Acasă în Banat.
Expoziția va putea fi vizitată la Budapesta până în 9 aprilie, iar o zi mai târziu aceasta va ajunge la Szeged.
Asociația Acasă în Banat a cartografiat și catalogat 410 obiective de acest tip din toată regiunea, mori de diferite tipuri și aflate în diverse stadii de conservare.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank